The Body Shopin uutuuksia - Wasting Lifestyle
The Body Shopin uutuuksia
maaliskuu 20, 2016 12 kommenttia
Tänään perehdytään hieman The Body Shopin uuteen ihonhoitosarjaan ja yhteen klassikkosarjaan, joka on saanut uutta vahvistusta valikoimaan.
Drops of Youth -sarja on nimensä mukaisesti ihon nuorekkuutta ylläpitävä tuotesarja, johon kuuluu kuusi tuotetta. Aasiasta lähtöisin oleva ihonhoitotuotteiden kerrostaminen ja erilaisten tiivisteiden ja tehotuotteiden käyttö on epäilemättä ollut inspiraationa tässä sarjassa. Mun testattavana on ollut Youth Essence-Lotion -hoitovesi, Youth Concentrate -tehotiiviste ja Youth Cream -kasvovoide. Tällaiset anti-age -tyyppiset tuotteet sopivat kuivalle iholle yleensä erinomaisesti, sillä ne ovat usein todella kosteuttavia ja kuiva iho sitäpaitsi rupsahtaa nopeammin kuin kimmoisampi, normaalin kosteustasapainon omaava naama. Drops of Youth kuuluu tähän kosteuttavaan kategoriaan, enkä ole tarvinnut lisäkosteutusta kasvoille nyt talvellakaan.
Youth Essence-Lotion -hoitovesi on konseptina mulle uusi. Hoitovesien käyttö on ollut mulle ihan mysteeri tähän saakka, joten oli kiva kokeilla normaalista poikkeavaa ihonhoitorutiinia. Hoitovettä käytetään puhdistuksen jälkeen ja sen idea on muutoin sama kuin kasvovedessä (valmistella ihoa kosteutusta varten), mutta hoitovesi myös kosteuttaa ja silottaa ihoa. Hoitoveden koostumus on hieman geelimäinen mutta hyvin ohut, vähän samantyyppinen kuin V10 Plus -merkin seerumeissa. Tuote hulahtaa ihoon parissa sekunnissa, joten ihonhoidossa voi sitten suoraan siirtyä seuraavaan vaiheeseen.
Youth Concentrate -tehotiiviste on tarkoitettu hoitoveden ja kasvoseerumin väliin lisäkosteuttajaksi ja ihon silottajaksi. Itse olen kuitenkin käyttänyt tehotiivistettä seerumin tilalla, koska hoitoveden ja tehotiivisteen kosteutusteho on niin hyvä, etten ole kokenut seerumia tarpeelliseksi. Tässä onkin mun mielestä tuotteiden kerrostamisen yksi tärkeimmistä pointeista: niitä voi yhdistellä erilaisin tavoin ihotyyppinsä mukaan. Esimerkiksi rasvoittuva iho kaipaa sekin kosteutusta, mutta ei välttämättä rasvaisia voiteita, jolloin kosteutuksen voi hoitaa kevyemmillä tehotuotteilla ja jättää voiteet kokonaan pois. Olen sen verran mutkat suoriksi -tyyppi, että tuskin jaksaisin puljata kuuden eri tuotteen kanssa aamuin illoin, joten ennemmin etsin itselle sopivan 2-3 tuotteen kombon ja hiihtelen menemään niillä.
Youth Cream -kasvovoide on koostumukseltaan todella kuohkeaa ja kevyttä, ja aluksi ajattelin ettei se voi mitenkään riittää kosteuttamaan tätä aavikkonaamaa, mutta ainakin edellämainittujen tehotuotteiden kanssa kosteusteho on riittänyt mainiosti. Voide imeytyy nopeasti ja sopii siten meikinkin alle tosi hyvin.
Drops of Youth -sarjan tuotteissa on jännä tuoksu. Se on aluksi aika yrttinen, mutta taipuu sitten todella raikkaaksi ja miellyttäväksi. Tuoksusta tulee vähän mieleen kasvitieteellinen puutarha :D Tuoksu korostaa sellaista puhtauden ja raikkauden tunnetta, joka näistä tuotteista tulee. Drops of Youth -sarja on ollut mulla käytössä nyt melkein parin kuukauden ajan ja iho on hyvin kosteutettu, kimmoisa ja hyvinvoiva. Uskallan suositella. Etenkin meille kolmekymppisille tämä sarja on aivan omiaan, nimimerkillä EN HALUA VANHETA.
Postauksen alussa mainitsin myös klassikosta, joka on saanut hetkeksi uuden ulkoasun ja tuotesarjaan on myös tullut pari uutuutta. Kyseessä on Hamppu-sarjan käsivoide ja Rescue Balm -tehovoide.
Hamppukäsivoide on varmaan tunnetuimpia The Body Shopin tuotteita, mutta minä kokeilin sitä vasta nyt ensimmäistä kertaa. Voide on todella tuhtia tavaraa ja kosteuttaa _todella_ tehokkaasti kuivia käsiä. Change-sana viittaa The Body Shopin hyväntekeväisyyskampanjoihin ja ideologiaan yrityksen taustalla (täältä voi lukea asiasta lisää).
Hamppuvoiteen kosteutuskapasiteetti on viety ihan uudelle tasolle Rescue Balmissa, joka soveltuu erityisen hyvin kropan tyypillisille ongelmakohdille kuten vaikkapa kantapäille.
Kaunis peltirasia kätkee sisäänsä balmin, joka sulaa ihon lämmön vaikutuksesta ja jättää iholle suojaavan kalvon. Eron huomasi kantapäissäkin jo yhdessä yössä. Yövoiteeksi tätä nimenomaan suosittelisin, sillä koostumus on sen verran rasvainen ettei balmi ihan hetkessä imeydy.
Tuo purkin ”rusetti” on muuten kääntyvä ja tarkoitettu kannen aukaisuun. En edes kehtaa kertoa kuinka kauan mulla meni ennenkuin tajusin sen. Luulin rusettia ihan vain kivaksi koristeeksi :D
Hamppusarjan voiteiden tehokkuus on kiistaton, mutta tuoksu on mulle ongelma. Voiteet tuoksuu kostealle maaperälle ja todella voimakkaasti vieläpä. Tuoksu jakaa mielipiteitä, joten kannattaa ehkä nuuhkaista ennen ostopäätöstä.
The Body Shopille on tullut muitakin kiinnostavia uutuuksia nyt, kuten vaikkapa Drops of Light -sarja. Kannattaa käydä kurkkimassa.
Onnittelut, jos kahlasitte postauksen loppuun saakka! Kertokaahan mielipiteitänne: kuinka monta ihonhoitotuotetta on kasvopesun jälkeen liikaa? Käykö Hampputuotteiden tuoksu teidän pirtaan?
(Tuotteet saatu. Postaus sisältää mainoslinkkejä, joiden klikkailusta en hyödy, mutta niiden kautta tehdyistä ostoksista saan pienen komission.)
ihonhoitopress sampleThe Body Shop
Uusia primereita ja kiiltopunien paluu
Kesän tärkeimmät kosmetiikkatuotteet
elokuu 27, 2016
Essie Gel Couture ja kestotesti
maaliskuu 20, 2016 9:48 am
Mä sain Body Shopista viime kerralla Drops of Youth sarjan yönaamiotestereitä. Mun mielestä teho oli tosi hyvä. Iho tuntui kimmoisilta ja kosteutetuilta aamulla. Mutta toi tuoksu.. En tiedä onko se voimakkaampi näissä yönaamioissa vai mikä, mutta mä olen ihan kahden vaiheilla, että kestänkö sitä vai en. =) Mulla on aika yksinkertainen rutiini kasvojen kanssa: pesu, misellivesi, voide. Tuo yönaamio on muutamana iltana korvannut yövoiteen. Eli ihan maltillisesti kuitenkin sitä laitoin.
maaliskuu 22, 2016 5:53 pm
Tuoksun voimakkuus voi toki vaihdella tuotteesta riippuen. Mä jotenkin tykästyin siihen tuoksuun, vaikkei se mun tyyppinen tuoksu olekaan :)
maaliskuu 20, 2016 2:52 pm
Hauska tuo hamppurasia dope-teksti :D. Mä en ole koskaan nuuhkinut TBS hampputuotteita, mutta pitäisi varmaan tutustua.
maaliskuu 22, 2016 5:54 pm
joo, se oli hauska ylläri kun avasin rasian :D
maaliskuu 20, 2016 3:59 pm
Ihania kuvia! :) Tuon hamppuvoiteen peltirasia on musta tosi kiva, vaikka tuoksu ei mikään paras olekaan ;) Mäkin käytän voidetta pääasiassa kantapäihin.
Kiitos! Joo, rasia on tosi kaunis ja kivan näköinen yöpöydällä :)
maaliskuu 22, 2016 5:40 pm
Mä olen hampputuotteita aikanaan käyttänyt uskollisesti monta vuotta mutta näitä uusia en ole ehtinyt käydä tutkailemassa. Täytyy paikata tilanne, koska jos vaan tuoksun kestää, ne on ihan superkosteuttavia:)
joo, tehoa todellakin riittää!
maaliskuu 22, 2016 6:42 pm
Tämmöinen jo vähän ikääntyneempi bloggaaja on heti kiinnostunut tuosta drops of youth -sarjasta. Pitääpä muistaa, kun seuraavan kerran tarvin täydennystä hoitosektorilla. Minäkin olen tuota hamppurasvaa käyttänyt ja kestin tuoksun kyllä. Mutta mieheni ei, ilmoitti, että sitä hajua ei saa yhteiseen sänkyymme tuoda. Onhan se semmoinen aika ruohikkoinen se tuoksu…
maaliskuu 22, 2016 6:49 pm
Hahah, voi ei :DD
Suru sanoo:
maaliskuu 25, 2016 12:29 am
Mun mielestä noi hampputuotteet haisee ihan merihirviöltä. :D Mutta toi kasvotuotesarja vaikuttaa kivalta. Itsellä on kanssa tällainen aavikkonaama jota oon nyt talviseltaan kosteuttanut noin kymmenellä eri kosteusvoiteella for dry skin, ja silti nenä meinaa irrota… :D
Paluuviite: Kauniita uutuuksia The Body Shopilta | Wasting Lifestyle
L'Oréal Paris Wake Up and Glow 2019
Jolie Box kesäkuu 2019
Essie Celebrating Midsummer collection swatches
Mitättömät asiat, jotka ärsyttää mua suunnattomasti
Kosmetiikkabloggaajien joulukalenteri, luukku 14: talviarvonta
Arkistot Valitse kuukausi kesäkuu 2019 (8) toukokuu 2019 (10) huhtikuu 2019 (8) maaliskuu 2019 (9) helmikuu 2019 (9) tammikuu 2019 (10) joulukuu 2018 (11) marraskuu 2018 (10) lokakuu 2018 (9) syyskuu 2018 (9) elokuu 2018 (5) heinäkuu 2018 (7) kesäkuu 2018 (6) toukokuu 2018 (9) huhtikuu 2018 (7) maaliskuu 2018 (11) helmikuu 2018 (7) tammikuu 2018 (9) joulukuu 2017 (10) marraskuu 2017 (12) lokakuu 2017 (8) syyskuu 2017 (8) elokuu 2017 (10) heinäkuu 2017 (8) kesäkuu 2017 (11) toukokuu 2017 (11) huhtikuu 2017 (9) maaliskuu 2017 (11) helmikuu 2017 (11) tammikuu 2017 (12) joulukuu 2016 (12) marraskuu 2016 (12) lokakuu 2016 (7) syyskuu 2016 (9) elokuu 2016 (10) heinäkuu 2016 (8) kesäkuu 2016 (9) toukokuu 2016 (10) huhtikuu 2016 (8) maaliskuu 2016 (9) helmikuu 2016 (14) tammikuu 2016 (14) joulukuu 2015 (12) marraskuu 2015 (11) lokakuu 2015 (12) syyskuu 2015 (14) elokuu 2015 (10) heinäkuu 2015 (12) kesäkuu 2015 (11) toukokuu 2015 (12) huhtikuu 2015 (12) maaliskuu 2015 (17) helmikuu 2015 (13) tammikuu 2015 (17) joulukuu 2014 (11) marraskuu 2014 (13) lokakuu 2014 (13) syyskuu 2014 (13) elokuu 2014 (12) heinäkuu 2014 (11) kesäkuu 2014 (13) toukokuu 2014 (13) huhtikuu 2014 (13) maaliskuu 2014 (16) helmikuu 2014 (14) tammikuu 2014 (13) joulukuu 2013 (13) marraskuu 2013 (12) lokakuu 2013 (10) syyskuu 2013 (12) elokuu 2013 (14) heinäkuu 2013 (10) kesäkuu 2013 (10) toukokuu 2013 (12) huhtikuu 2013 (11) maaliskuu 2013 (12) helmikuu 2013 (13) tammikuu 2013 (11) joulukuu 2012 (11) marraskuu 2012 (17) lokakuu 2012 (12) syyskuu 2012 (15) elokuu 2012 (19) heinäkuu 2012 (26) kesäkuu 2012 (16)
behind the scenes Bundle Monster Cadillacquer CesarsShop China Glaze Color Club Dashica eleven Essence Essie FAIL freehand Gina Tricot gradient ihonhoito indie IsaDora KBShimmer KIKO konad L'Occitane L'Oreal L'oreal Paris liukuvärjäys makeup meikit MoYou London nail vinyls NCLA nice to know niitit OPI Out and about Picture Polish press sample Pueen review shop 'til you drop stamping swatches The Body Shop Trash Talk water decals whine Zoya